open-index/open-wikipedia-markdown huggingface dataset:
Markus Babbel

**Markus Babbel** () er ein tysk tidlegare fotballspelar frå München. Han vart europameister med Tyskland i 1996 og vann mellom anna UEFA-cupen to gongar og den tyske fotballserien fire gongar. Babbel var forsvarsspelar, og gjorde teneste i Bayern München 1991/92 og 1994-2000, Liverpool FC 2000-03 og VfB Stuttgart 2004/07. Også aktiv i Hamburger SV og Blackburn Rovers.

### Klubbspel
Babbel seriedebuterte med Bayern München i 1991/92, utan å kunne erobre fast plass i laget. Dermed gjekk turen til Hamburger SV, der han var fast på høgrebacken i to sesongar. Sommaren 1994 returnerte han til Bayern München og hadde stor suksess dei neste seks åra. Med Bayern vann han UEFA-cupen 1996, tre seriegull og to cuptitlar, dessutan spelte han meisterligafinalen 1999, ein kamp som enda med tap mot Manchester United. Sommaren 2000 vart han overført til engelske Liverpool FC, der han som midtstoppar hadde ei formidabel fyrste sesong med triumfar i ligacupen, FA-cupen og UEFA-cupen. I 2002 gjekk han lenge sjuk, og spelte så på Blackburn Rovers i 2003/04. Sommaren 2004 fekk han kontrakt med Stuttgart, eit lag der han tidvis måtte slite for å få mykje speletid, men som i 2007 gav han ein siste bundesligatittel før han la opp.

### Landslagsspel
Babbel debuterte på det tyske landslaget i ein vennskapskamp mot Spania i februar 1995. Same hausten skåra han sitt einaste landslagsmål då han la på til sluttresultatet 4-1 i ein EM-kvalifiseringskamp mot Georgia. Saman med fem lagkameratar frå Bayern München utgjorde han stamma i det tyske laget som sigra i EM-finalen 1996 med 2-1 over Tsjekkia på «golden goal». Under VM i fotball 1998 i Frankrike deltok han i berre to kampar. Han spelte sin 51. og siste landskamp då eit svakt tysk landslag tapte 0-1 mot England i innleiingsrunda ved EM i fotball 2000 i Belgia.

### Merittar
*Europameister: 1996 med Tyskland
*Vinnar av UEFA-cupen: 1996 med Bayern München og 2001 med Liverpool FC
*Tysk seriemeister: 1997, 1999, 2000 med Bayern München og 2007 med VfB Stuttgart
*Tysk cupmeister (DFB-cupen): 1998 og 2000 med Bayern München
*Vinnar av FA-cupen: 2001 med Liverpool FC
*Vinnar av den engelske ligacupen: 2001 med Liverpool FC
*Finalist i meisterligaen: 1999 med Bayern München
*Finalist i DFB-cupen: 1999 med Bayern München

## Kjelder

**Denne artikkelen bygger på «[[:de:Markus Babbel|Markus Babbel]]» frå ,  den 28. april 2017.*  
 
*eu-football
Knut Westad

**Knut Westad** () var ein norsk kunstnar, teikneserieteiknar og illustratør.

Westad var spesielt kjend for arbeidet sitt med teikneserien *[[Fantomet]]*. På 1980-talet var han blant dei mest iherdige leverandørane av forsideillustrasjonar til bladet. Etter kvart byrja han òg å levera hovudforteljingar til *Fantomet*, som den fyrste norske kunstnaren i staben til serien. På slutten av 1980-talet produserte han serien *[[Tåkehauk]]* for *[[Bellona-magasin]]*, kor han fekk vist andre sider av talentet sitt.

Etter lengre tids sjukdom, der han mellom anna mista førleiken i høgrehanda, trente han seg opp til å teikna med venstrehanda. I 1998 og 2001 publiserte Thule forlag fyrste og andre bind i serien *[[Tigalo]]*, der Westad både teikna og skreiv manus. *Tigalo* var opphavleg planlagt som ein trilogi, men det tredje bindet kom aldri.

Westad var òg teiknaren til dei nye utgjevingane i serien *[[Ingeniør Knut Berg på eventyr]]* frå 2007 til 2009, som hadde manus av Jon Bing og Tor Åge Bringsværd.

## Referansar
Regionar i Tanzania

Det er 31 **regionar i [[Tanzania]]**.

## Historie
I 1975 var det 25 regionar i Tanzania. I 2002 endra éin region namn, frå Ziwa Magharibi (West Lake) til Kagera. I 2003 vart Manyara oppretta frå delar av Arusha. I 2012 vart fire regionar til oppretta: Geita, Katavi, Njombe og Simiyu, og i 2016 vart Songwe oppretta frå vestdelen av Mbeya.

## Liste

## Referansar
Hans Ystgaard

**Hans Olsen Ystgaard** () var ein norsk gardbrukar og politikar frå Arbeidarpartiet. Han var utdanna agronom frå Mære landbruksskule og tok over farsgarden i 1910.
Ystgaard var ordførar i Sparbu 1934–1935 og 1946–1947, og landbruksminister i Nygaardsvold-regjeringa 1935–1945.

## Kjelder

* 
**Denne artikkelen bygger på «[[:no:Hans Ystgaard|Hans Ystgaard]]» frå ,  den 29. april 2017, [https://no.wikipedia.org/w/index.php?title=Hans_Ystgaard&oldid=17233744 revisjon 17233744]*
Andreas Köpke

**Andreas Köpke** () er ein tysk tidlegare fotballspelar frå Kiel. Målvakta vart europameister med Tyskland under EM i fotball 1996. Gjennom to periodar spelte han i til saman ti sesongar på FC Nürnberg.

### Klubbspel
Frå 1979 spelte Köpke fire sesongar på Holstein Kiel, deretter ein sesong på Charlottenburg og to sesongar i Hertha Berlin. Sommaren 1986 vart han overført til FC Nürnberg, og vart der verande i åtte år. Sidan var han sisteskanse 1994-96 i Eintracht Frankfurt og Olympique Marseille-spelar 1996-99. Til sist vakta han atter Nürnberg-målet i to år, før han la opp i 2001, 39 år gammal.

### Landslagsspel
Köpke fekk sin landslagsdebut våren 1990. Han var med i troppa til fotball-VM 1990 i Italia, utan å kome i aksjon på bana, ettersom Bodo Illgner spelte alle kampane. Både ved EM i fotball 1992 og VM 1994 var Illgner fast mellom stengene i det tyske målburet, og Köpke plassert på benken. Etter den sistnemnde meisterskapen vart Köpke det vanlege fyrstevalet i tida fram til 1998. Under fotball-EM 1996 stod han samtlege seks kampar i turneringa, og stoppa Gareth Southgate si straffe då Tyskland slo ut arrangørlandet England og gjekk vidare frå semifinalen etter straffeskyting. Meisterskapen enda med tysk triumf etter 2-1 mot Tsjekkia i finalen. Også i VM i fotball 1998 spelte han alle Tysklands kampar, ei turnering som enda med at laget vart slått ut i kvartfinalen. Oppgjeret vart samstundes den 59. og siste landskampen til Köpke.

### Merittar
*Europameister: 1996 med Tyskland

## Kjelder

**Denne artikkelen bygger på «[[:de:Andreas Köpke|Andreas Köpke]]» frå ,  den 28. april 2017.*  
 
*eu-football
Ungdomslag

**Ungdomslag** er framfor alt nytta som nemning på dei lokallaga som høyrer inn under samanslutninga Noregs Ungdomslag. Dei har sitt opphav i dei lese- og samtalelaga og «ynglingeforeninger» som etablerte seg kringom i Noreg på siste halvparten av 1800-talet. Tankane om det særeigne nasjonale gjorde at desse laga snart fekk nemninga ungdomslag etter inspirasjon frå folkehøgskulemiljøa. Utsendingane som sommaren 1896 gjekk i brodden for å skipe landsamskipnanden Noregs Ungdomslag, ynskte å samle dei frilynte ungdomslaga til ei «norsklynd» kraft i samfunnet.

## Kjelder
*Noregs Ungdomslag
Sprinterne

**«Sprinterne»** er eit dikt skrive av Nordahl Grieg etter Sommar-OL i Berlin i 1936. 

Etter OL skreiv Nordahl Grieg eit bitande ironisk dikt om «niggeren» og «germanarane» der Jesse Owens hadde vunne over mellom anna tyske Wilhelm Leichum og det tyske stafettlaget. Adolf Hitler hadde nekta å helsa på eller gratulere Owens.

Diktet vart først publisert i Grieg sitt tidsskrift *[[Veien Frem]]* i 1936. På åtte korte linjer får Grieg framheva sitt syn på den tyske oppfattinga av dei overlegne eigenskapane til den ariske rasen og jødeforfølginga, som då var lite påakta elles i verda.

Niggeren Owens sprinter,
germanerne stuper sprengt.
Det blonde stadion undres,
og Føreren mørkner strengt.
Men tenk da med trøst på alle
jødiske kvinner og menn
som sprang for livet i gaten
– dem nådde dere igjen!

## Kjelder

**Denne artikkelen bygger på «[[:nb:Sprinterne|Sprinterne]]» frå ,  den 30. april 2017.*
Telegramadresse

**Telegramadresse** er ei adresse berekna på eit telegram eller ei melding på fjernskrivar. Telegramadressa inneheld namn på mottakaren og ein kommunikasjonskode, postadressa og adressaten sitt registrerte kortnamn. 

Kortnamnet skal vere lett leseleg og bestå av ikkje meir enn ti bokstavar og ein referanse til det selskapet kor telegramadressa er registrert. For eksempel, i staden for full adresse og namnet på adressaten, kan det vere eit lett kjenneleg ord. Namn på byar, elver eller jernbanestasjonar er ikkje tillatne, heller ikkje ord som kan oppfattast som reklame.

I Noreg fanst *Telegram Adressebok for Norge*.

## Døme på kortnamn
*«PET» var telegramadressa til «M. Peterson & Søn (Celullosen)» i Moss.

## Kjelder
Kent Nielsen

**Kent Nielsen** () er ein dansk fotballtrenar og tidlegare -spelar frå Frederiksberg. Midtstopparen vart europameister med Danmark i 1992 og spelte 54 landskampar i tida 1983-92. Han har elles vunne både den nasjonale serien og cupen som spelar, såvel som trenar.

Nielsen spelte på Brønshøj BK frå 1980 til -86. Han fekk sin landslagsdebut 5. oktober 1983 mot Polen. Frå 1987 til sommaren 1989 hadde han suksess med Brøndby IF, og vann to seriegull og den nasjonale cupmeisterskapen. Deretter gjorde han teneste i forsvarsrekka til engelske Aston Villa FC i to sesongar, men med ny trenar hausten 1991 mista han plassen i fyrsteellevaren. Tidleg i 1992 gjekk han til Aarhus GF (AGF) og tok plass i forsvaret til han la opp etter 1994-sesongen. Under EM i fotball 1992 i Sverige deltok han i fire av dei fem kampane til Danmark, mellom anna finalen i Göteborg, der han gjorde ei flott redning på målstreken, i ein kamp Danmark vann med 2-0 over Tyskland. EM-finalen vart hans siste i den danske landslagsdrakta. Han skåra tre mål for Danmark på 59 oppgjer.

Sidan 2000 har Nielsen vore klubbtrenar i dansk toppfotball. Lengst tid har han hatt hos AC Horsens 2001-08 og Aalborg BK 2010-15.

### Merittar
#### Spelar
*Europameister: 1992 med Danmark
*Dansk seriemeister: 1987 og 1988 med Brøndby IF
*Dansk cupmeister: 1986 med Brøndby IF
*Andreplass i den engelske ligaen: 1990 med Aston Villa

#### Trenar
*Dansk seriemeister: 2014 med Aalborg BK
*Dansk cupmeister: 2014 med Aalborg BK

## Kjelder

*eu-football
----
**Denne artikkelen bygger på «[[:de:Kent Nielsen|Kent Nielsen]]» frå ,  den 30. april 2017.*
John Jensen

**John Jensen** () er ein dansk tidlegare fotballspelar og -trenar frå København, som vart europameister med Danmark i 1992. Midtbanespelaren vann i si tids sju seriegull med Brøndby IF og vart FA-cupmeister 1993 med London-klubben Arsenal FC.

### Klubbspel
Jensen, med tilnamnet Faxe, var Brøndby-spelar i tre periodar; 1983-88, 1990-92 og 1996-99. I kvar av desse tre periodane var han med å vinne høvesvis to, to og tre seriemeistertitlar med laget frå heimbyen København. År 1987 vart han elles kåra til årets spelar i Danmark. Inn i mellom spelte han på Hamburger SV 1988-90 og Arsenal FC 1992-95. Med Arsenal vann han FA-cupen 1993, men skåra desse sesongane eitt einaste ligamål og vart rekna for ei svært dårleg signering. Sesongen 1999/2000 var han spelande trenar i Herfølge Boldklub, og leidde laget til ein sensasjonell triumf i i den danske toppserien (superligaen). Han la fotballskorne på hylla i 2001.

### Landslagsspel
Den 24. september 1986 fekk Jensen sin landslagsdebut som innbytar då heimelaget tapte 0-2 mot Vest-Tyskland. Han spelte to av dei tre kampane då Danmark deltok fotball-EM 1988. I den neste europameisterskapen i Sverige fire år seinare, vart han kjend for eit stort fotballpublikum då han gav Danmark leiinga 1-0 mot Tyskland  i EM-finalen 1992, ein kamp som enda med 2-0 og dansk EM-pokal. I august 1995 vart han bytta ut då Danmark slo heimelaget Armenia 2-0 i Jerevan. Etter 69 kampar og fire mål i landslagsdrakt kom han ikkje med i fleire landslagstropper.

### Merittar
*Europameister: 1992 med Danmark
*Dansk seriemeister: 1987, 1988, 1990, 1991, 1996, 1997 og 1998 med Brøndby IF 
*Engelsk cupmeister: 1993 med Arsenal FC
*Engelsk ligcupmeister: 1993 med Arsenal FC
*Vinnar av Cupvinnarcupen: 1994 med Arsenal FC
*Dansk seriemeister: 2000 med Herfølge BK

## Kjelder

**Denne artikkelen bygger på «[[:de:John Jensen|John Jensen]]» frå ,  den 30. april 2017.*  
 
*eu-football
Veien Frem

***Veien Frem*** var eit antifascistisk tidsskrift starta av Nordahl Grieg i februar 1936 . Tidsskriftet fekk ei forholdsvis kort levetid. Det kom med åtte utgåver i 1936 og åtte utgåver i 1937. Eit utval av artiklar frå *Veien Frem *ved Odd Hølaas vart utgjevne i 1947.

I artikkelen «Dramaet i Moskva» (februar 1937) angreip Grieg åtte norske forfattarar som kritiserte Moskvaprosessane. Grieg hadde fått med seg fleire kjende personar då han starta tidsskriftet, men etter at tidsskriftet framstod med ein tydeleg stalinistisk profil i samband med diskusjonen om Moskvaprosessene, fall dei fleste frå. Diktet «Sprinterne» vart òg publisert her.

## Kjelder

**Denne artikkelen bygger på «[[:nb:Veien Frem|Veien Frem]]» frå ,  den 30. april 2017.*
Carl Henrik Holten

**Carl Henrik von Holten**  () var ein dansk gehejmekabinettsarkivar og etatsråd som var statssekretær i det norske regjeringsrådet i 1814.

Holten var utdanna offiser og landmålar og var fleire år i Dansk Vestindia. Da han kom att til heimlandet i 1810 vart han tilrådd til stillinga som sekretær hos statthaldaren i Noreg. Han arbeidde først hos prins Frederik av Hessen, seinare hos tronfølgjaren Kristian Fredrik.

I Noreg budde og arbeidde Holten i Kommandantboligen på Akershus festning der han leia statthaldarsekretariatet, seinare statsrådsekretariatet, fram til hausten 1814 da han vende heim til Danmark.

Da Kristian Fredrik vart utnemnd til guvernør over Fyn i 1815 vart han guvernementsekretær for han, ei stilling han hadde fram til Kristian Fredrik tok over den danske trona i  1839. Holten vart da utnemnd til gehejmekabinettsarkivar. Etter at kongen døyde i 1848 levde han som privatmann.

## Kjelder

**Denne artikkelen bygger på «[[:nb:Carl Henrik Holten|Carl Henrik Holten]]» frå ,  den 30. april 2017 [https://no.wikipedia.org/w/index.php?title=Carl_Henrik_Holten&oldid=16789865 revisjon 16789865]*
Flemming Povlsen

**Flemming Søgaard Povlsen** () er ein dansk tidlegare fotballspelar frå Århus. Han vart europameister med Danmark i 1992, nederlandsk cupmeister 1990 med PSV Eindhoven og tysk serievinnar med Borussia Dortmund. Povlsen var jamnast vengspelar i angrepet.

### Klubbspel
Povlsen spelte på Aarhus GF (AGF) 1984-86 og sesongen 1986/87 på spanske Castilla. Sommaren 1987 flytta han til Tyskland og var Köln-spelar i over to år, i hans andre sesong enda laget på andreplass i Bundesliga. Hausten 1989 vart han overført til PSV Eindhoven, der han saman med tre landsmenn, Ivan Nielsen, Jan Heintze og Søren Lerby, sikra PSV-siger i den nasjonale cupfinalen 1990 med 1-0 over Vitesse Arnhem. Nokre veker seinare signerte Povlsen for Borussia Dortmund og var knytt til den tyske storklubben til han la opp i 1995. Våren 1993 vart han kneskadd, og mista UEFA-cupfinalen 1993, som elles enda med tap for det tyske mannskapet. Ein ny, alvorleg skade i det andre kneet førte til at han la opp ved sesongslutt våren 1995.

### Landslagsspel
Povlsen landslagsdebuterte våren 1987, og skåra det fyrste målet då Danmark slo Hellas med 5-0 i ein OL-kvalifiseringskamp. Sidan var han med i alle tre oppgjera på det danske laget i EM i fotball 1988, og spelte alle kampane då Danmark vann fotball-EM 1992 etter finalesiger 2-0 over Tyskland i Göteborg. Den 6. september 1994 var han innbytar då han utlikna til sluttresultatet 1-1 mot Makedonia i Skopje, i det som vart hans 62. og siste landskamp, og det 21. målet i den raude og kvite landslagsdrakta. 

### Merittar
*Europameister: 1992 med Danmark
*Tysk seriemeister: 1995 med Borussia Dortmund
*Nederlandsk cupmeister: 1990 med PSV Eindhoven
*Tysk seriesølv: 1989 med FC Köln og 1992 med Borussia Dortmund 

## Kjelder

**Denne artikkelen bygger på «[[:de:Flemming Povlsen|Flemming Povlsen]]» frå ,  den 30. april 2017.*
Den russiske stillehavsflåten

**Stillehavsflåten** (russisk Tихоокеанский флот, ТОФ) er ein operasjonell-strategisk kommando i den russiske marinen. Oppgåva til flåten er trygging av Russland sin stillehavsregion til havs.
Til denne oppgåva har flåten strategiske missilberande atomubåtar, diesel-elektriske ubåtar, overflateskip for trygging av dei nære havområda, marineflyvåpen, landstyrkar og kystforsvarsstyrkar.

Staben til Stillehavsflåten held til i Vladivostok, og flåten sin markeringsdag er 21. mai.

## Referansar
Det britiske Overhuset

**Det britiske Overhuset** (engelsk *House of Lords*, seremonielt *House of Peers*) er overhuset i Det britiske parlamentet. Som Underhuset held det møte i  Palace of Westminster i London. 

## Funksjon
I motsetnad til det valde Underhuset er seta i Overhuset statleg statleg utnemnde eller arva. Medlemmene høyrer til to kategoriar: *Lords Spiritual* (dei øvste geistlege leiarane i Den engelske kyrkja) og *Lords Temporal* (medlemmer av adelsstanden). Dette er spegla i den formelle tittelen til forsamlinga, som er *The Right Honourable The Lords Spiritual and Temporal in Parliament Assembled*. Dei to medlemskategoriane er rekna som separate stender, men dei møter, debatterer og stemmer saman. Overhuset har over 800 medlemmer - i april 2017 hadde det 802 medlemmer som kunne stemma. 25 av dei var biskopar. Talet på parlamentsmedlem i Underhuset ligg fast på 650, og det britiske Overhuset er dermed det einaste overhuset i noko tokammersystem som har eit større medlemstal enn underhuset sitt.

Overhuset har i dag avgrensa makt. Med Parliament Act frå 1911 mista det sin absolutte vetorett, og kunne deretter berre utsetja lovforslag i inntil to år. Med Parliament Act frå 1949 blei denne retten innskrenka ytterlegare, til eitt år. Overhuset kan granska lover som er vedtekne av Underhuset. Det går gjennom og sender lover tilbake til Underhuset med endringar, eller med bod om å drøfta avgjerda ytterlegare. 
Bortsett frå i særskilde avgrensa høve kan det ikkje stoppa lovar frå å bli vedtekne.

Tidlegare var Overhuset eit rent aristokratisk organ som representerte interessene til adelen. Med Life Peerages Act 1958 kunne statsministeren gjennom monarken gje personar ikkje-arvelege adelstitlar (baroni på livstid).  I dag er fleirtalet av medlemmene, rundt 700, slike utpeika personar, medan berre rundt 92 av seta er knytt til arvelege titlar.

Medlemmene i Overhuset kan ha partitilknytting eller møta som uavhengige, såkalla *crossbenchers*. Per april 2017 var Det konservative partiet det største partiet i Overhuset med 253 medlemmer. Arbeidarpartiet hadde 201 og Liberaldemokratane 102 medlemmer. 177 medlemmer møtte som uavhengige.

House of Lords var tidlegare høgaste domstol for alle straffe- og privatrettslege saker i England, Wales og Nord-Irland, og for privatrettslege saker i Skottland. Etter ei lovendring i 2005 blei denne funksjonen overført til ein ny Høgsterett i 2009. Fram til då hadde ein komite av medlemmer av Overhuset med juridisk kompetanse, kjent som «Law Lords», hatt denne funksjonen. Desse medlemmane avstod frå å stemme i Overhuset, slik at ein levde opp til maktfordelingsprinsippet.

## Kjelder


**Denne artikkelen bygger på «[[:en:Det britiske overhuset|Det britiske overhuset]]» frå , og «[[:nb:|Det britiske overhuset]]» frå  den 30. april 2017.*  


## Bakgrunnsstoff

*
Rice and peas

**Rice and peas** (eller **peas and rice**) er ein tradisjonell anglo-karibisk risrett der risen blir tilreidd med bønner. 
Ein kan bruka ulike slag bønner, men ertebønner, kidneybønner og augebønner er vanlege typar. 

Bønnene i retten blir typisk kokt saman med allehandefrø og kvitlauk. Deretter kan ein tilsetja salt, pepar, chili (scotch bonnet), timian, lauk (vanlegvis vårlauk), raspa ingefær. Timian er ein svært viktig ingrediens i retten. Sjølv om ein kan bruka chili, pleier ikkje retten ha sterkt krydra smak, ettersom ein pleier bruka chiliane heile og ikkje oppskorne.
Ofte lèt ein retten koka i kokosmjølk, kokosvatn eller begge delar. I nokre variasjonar kan ein bruka svinefeitt, salta svinekjøt eller storfekjøt i staden for å salta, men han pleier innehalda lite kjøt eller kan vera heilt vegetarisk.

## Bruk
Rice and peas er utbreidd som siderett på Jamaica, Trinidad og Tobago, Barbados og fleire andre engelskspråklege øyar i Karibia. 

Tradisjonelt har ein gjerne retten med sundagsmiddagen.
Ertebønner er særleg knytt til julemåltid. Ein kan servera rice and peas til ulike kjøtstuingar, fisk eller sjømat.
I nyare tid er det blitt vanleg å eta retten kva tid ein vil i veka, og med ulike hovudrettar. Jerk-krydra kylling er til dømes vanleg saman med rice and peas.

## Liknande rettar
Blanda risretter er utbreidde i afrikansk-påverka kulturar i Amerika. Ein finn bønneretter som *Moros y Cristianos* på Cuba, *Moros de guandules con coco* i Den dominikanske republikken og *Hoppin’ John* eller *Carolina Peas and Rice* i USA.
Liknande retter finst også i Afrika, som akanretten waakye, som berre skil seg frå rice and peas ved at ein bruker andre urter og krydder. 

## Namn

I vanleg engelsk språkbruk i Storbritannia og størsteparten av USA viser «peas» til erter, medan det på karibisk og sørstatsengelsk typisk viser til bønnene som er brukt i denne retten.

Det skapte noko oppstyr då den britiske kjendiskokken Marco Pierre White, i ein reklamefilm for Knorr, presenterte ein såkalla jamaikansk rice and peas-rett med grøne erter og utan anna krydder enn buljong.

## Kjelder

## Bakgrunnsstoff
* Quick Jamaican Rice and Peas Recipe av Fay ved cooklikeajamaican.com.
*Rice and peas. Oppskrift av Simon Rimmer ved BBC Food.
40. marineinfanteribrigade

**40. marineinfanteribrigade** (russisk:  40-я отдельная Краснодарско-Харбинская дважды Краснознамённая бригада морской пехоты, - 40. sjølvstendige Krasnodar-Kharbinsk tjue Raude Fane marineinfanteribrigade) er eit manøverelement i den russiske stillehavsflåten forlagt i byen Petropavlovsk-Kamtsjatskij.

## Referansar
Ertebønne

**Ertebønne** (*Cajanus cajan*), også kjend som *kongoert* eller *cajanbønne*, er ein plante i erteblomefamilien som er ein viktig matplante i tropiske land. Planten er ikkje kjend som viltveksande, men stammar truleg frå tropisk Afrika. 

Ertebønnebusken blir 2–3 m høg. Stengelen er kanta og blada er trekopla. Planten blomstrar heile året. Blomane er gule eller raudstripa. Belgane er hårete og krumme med skrå innknip mellom frøa. 
Ertebønne er ein viktig kulturplante i tropane, og blir som oftast dyrka som eittårig plante. Ertebønner kan gje eit viktig proteintilskot i kosten. Planten blir også brukt til dyrefôr og brensel.

## Kjelder

## Bakgrunnsstoff
Lars Olsen

**Lars Christian Olsen** () er ein dansk tidlegare fotballspelar frå Glostrup som var kaptein på det danske landslaget som vann fotball-EM 1992 i Sverige. Midtstoppar Olsen vann elles seks seriegull med Brøndby IF og vart både dansk og tyrkisk cupmeister med høvesvis Brøndby IF og Trabzonspor.

### Klubbspel
I tenåra spelte Olsen tredjedivisjonsfotball med det lokale laget Glostrup IF. Frå 1981 til -84 markerte han seg i forsvarsrekka til Køge BK i nasjonal toppfotball. I 1985 melde han overgang til Brøndby, eit lag som vann fem seriemeisterskap i dei åra Olsen spelte på laget frå København. År 1988 vart han elles kåra til årets spelar i Danmark. Sommaren 1991 vart han overført til tyrkiske Trabzonspor. Han vart verande berre ein sesong i Tyrkia, men fekk med seg ein nasjonal cuptriumf. Sidan spelte han to sesongar, 1992-94, i belgiske RFC Seraing, og 1994-95 i sveitsiske FC Basel. Han avslutta spelarkarrieren i 1996 i Brøndby, der han sikra seg sin sjette danske seriemeistertittel.    

### Landslagsspel
Olsen fekk sin landslagsdebut i april 1986, men det var fyrst i 1987 han tok fast plass i det dansk landslaget. Han deltok i alle tre oppgjera då Danmark rauk ut or EM i fotball 1988 etter innleiingsrunda. Fire år seinare spelte han alle kampane då Danmark gjekk heilt til topps i EM 1992, etter siger 2-0 over Tyskland i finalen. Etter 1994 fekk Olsen sjeldan sjansen på landslaget, og spelte sin 84. og siste landskamp i oppkøyringa til EM 1996. Under sjølve meisterskapen i England sat han ubrukt på benken. Han skåra fire landslagsmål.

### Merittar
*Europameister: 1992 med Danmark
*Dansk seriemeister: 1985, 1987, 1988, 1990, 1991 og 1996 med Brøndby IF 
*Dansk cupmeister: 1989 med Brøndby IF
*Tyrkisk cupmeister:1992 med Trabzonspor

## Kjelder

**Denne artikkelen bygger på «[[:de:Lars Olsen|Lars Olsen]]» frå ,  den 30. april 2017.*
150. motoriserte infanteridivisjon

**150. motoriserte infanteridivisjon** (russisk 150-я мотострелковая Идрицко-Берлинская ордена Кутузова дивизия), full nemning 150. Idritsko- Berlin motoriserte infanteridivisjon med Kutuzov orden, er ein russisk divisjon i 8. kombinerte armé i Søre militærdistrikt forlagt til Novotsjerkassk 

## Referansar
4. stridsvogndivisjon

**4. stridsvogndivisjon** (russisk full nemning *4-я гвардейская танковая Кантемировская ордена Ленина Краснознамённая дивизия имени Ю. В. Андропова*, '4. garde Kantemir Raude Fane med Leninorden og nemning etter Ju. V. Andropov stridsvogndivisjon) er ein divisjon underlagt 1. stridsvognarmé i Vestre militærdistrikt.

## Referansar
Elīna Garanča

**Elīna Garanča** () er ein latvisk operasongar (mezzosopran). Ho har studert ved Musikkakademiet i Latvia i Riga, og har sidan enden av 1990-talet vore aktiv på fleire internasjonale operascenar, mellom anna på operaane i Frankfurt og Wien.

Det internasjonale gjennombrotet til Garanča kom ved Festspela i Salzburg i 2003, då ho song rolle som «Annio» i *[[La clemenza di Tito]]* av Mozart. I 2008 song ho «Rosina» i *[[Barberen i Sevilla]]* av Giocchino Rossini på Metropolitan Opera i New York.

## Referansar





## Bakgrunnsstoff
*
Marine Le Pen

**Marine Le Pen** () er ein fransk advokat og politikar. Ho har vore leiar av det franske partiet Front National sidan januar 2011. Le Pen er den yngste av dei tre døtrene til Jean-Marie Le Pen, og tok over leiarvervet etter far sin, som hadde leidd partiet sidan det vart etablert i 1972.

Marine Le Pen var presidentkandidat for Front National under presidentvalet i Frankrike 2017. Ho fekk 21,4 prosent av røystene i første runde av valet og kom dermed vidare til den andre runden. 23. april 2017 gjekk ho mellombels av som partileiar for å fokusere på presidentkandidaturen.

Marine Le Pen har lang bakgrunn frå Front National. Ho vart medlem av partiet allereie som attenåring i 1986, og har hatt ei rekke verv før ho til slutt vart partileiar. Valet av Marine Le Pen som leiar av Front National representerte ein kontinuitet i politikken til partien, men Marine Le Pen skil seg likevel frå far sin på einskilde område, ikkje minst i framtoning. Ho har eit uttalt mål om å betre ryktet til partiet, om å modernisere det, gjere det mer stuereint og utvide fokus til å handle om meir enn innvandring og tryggleik. Samstundes forfektar ho dei same prinsippa og har same politiske plattform som føregangaren.

## Kjelder
*
Document.no

**Document.no** er ei norsk nettavis som inneheld politisk analyse, kommentarar, essay og reportasjar og som gjev ut bøker innan politisk filosofi på Document forlag. Nettstaden har hovudvekt på norsk og europeisk politikk med fokus på utfordringar knytte til innvandringar og møte mellom islamske- og andre kulturar. Document.no dekker også internasjonal politikk og har eiga spalte med gjesteskribentar frå inn- og utland. Nettstaden presenterer også kunstnerisk stoff innan litteratur, biletkunst og musikk.

Talet på unike lesarar per månad låg i april 2012 på over . Nettstaden oppgav i juni 2015 å ligge stabilt på om lag  unike lesarar, og oppgav nær 270 000 lesarar for september 2016. Document.no er eigd og utgjeve av aksjeselskapet med same namn. Hans Rustad er redaktør og Hanne Tolg Parminter er dagleg leiar.

## Kjelder

**Denne artikkelen bygger på «[[:nb:Document.no|Document.no]]» frå ,  den 30. april 2017.* 
*** oppgav desse kjeldene:*


## Bakgrunnsstoff
* Offisiell nettstad
Human Rights Service

**Human Rights Service** (**HRS**) er ei norsk stifting som vart oppretta i 2001 for å arbeide for eit velfungerande, multietnisk samfunn. Organisasjonen ønskjer å bidra til betre integrering og førebygging av brot på sentrale menneskerettar gjennom spreiing av informasjon. HRS er særleg kjent for arbeidet sitt mot tvangsekteskap og kvinneundertrykking av religiøs eller kulturell art. Organisasjonen har også stilt seg kritisk til det verdimessige og økonomiske utbyttet ved høg innvandring.

Informasjonsleiar Hege Storhaug har vore ein markant frontfigur for organisasjonen sidan starten. Gjennom fleire bøker har ho retta eit kritisk søkelys mot negative sider ved islam, mellom anna i boka *Islam, den 11. landeplage* som vart gjeve ut i 2015.

## Kjelder
* 

## Bakgrunnsstoff
* Offisiell nettstad
155. marineinfanteribrigade

**155. marineinfanteribrigade** (russisk  155-я отдельная гвардейская бригада морской пехоты, '155. sjølvstendige garde marineinfanteribrigade') er eit manøverelement i den russiske stillehavsflåten forlagt i byen Vladivostok i Primorsk oblast.

I 2009 var sammensettinga av brigaden slik:

**[[Militær kommando og kontroll|K-3]]**

* Brigadeleiing og leiartropp 
* 263. sjølvstendige etterretningsbataljon 
* 1484. sambandsbataljon

**[[Manøverelement]]**

* 59. sjølvstendige marineinfanteribataljon 
* 47. sjølvstendige landstormbataljon 
* 84. stridsvognbataljon

**[[Militær eldstøtte|Eldstøtte]]**

* 287. sjølvstendige sjølvdrevne artilleribataljon 

## Referansar
6. stridsvognbrigade

**6. stridsvognbrigade** (russisk full nemning 6-я отдельная танковая Ченстоховская Краснознаменная ордена Кутузова II степени бригада, '6. sjølvstendige Tsjenstokhovskaja Raude Fane med Kutuzov-orden av andre grad stridsvognbrigade') er ein brigade i 1. stridsvognarmé i Vestre militærdistrikt i Russland som høyrer til i Mulino i Nizjegorod oblast.

## Historie
Brigaden vart oppsett i 2009 på basis av 100. stridsvognregiment.

## Væpning
*  Т-72B3
*  BMP-2

## Referansar
Totskoje

**Totskoje** (russisk skrift То́цкое) er ein landsby og administrative sentrumet av Totskij-distriktet i Orenburg oblast i Russland. Folkesetnaden er 6 898 (folketeljinga 2010).

Under andre verdskrigen var staden ein krigsfangeleir for polske fangar. I 1941-1942 var staden ein leir for polske styrkar i aust med namn etter Władysław Anders.  Eit monument for polske soldatar er reist der.

I 1954 var Totskoje testområde for sovjetiske kjernefysiske testar. Totskoje har òg  ein flyplass og base for flyvåpenet.

## Kjelder


**Denne artikkelen bygger på «[[:nb:Totskoje|Totskoje]]» frå ,  den 1. mai 2017.*
John Sivebæk

**John Sivebæk** () er ein dansk tidlegare fotballspelar frå Vejle, som vart europameister med Danmark i 1992. Han var ein snøgg, offensiv og teknisk sterk sideback spelte 87 landskampar i tida 1982-92.

### Klubbspel
Sivebæk spelte dansk toppfotball med heimlege Vejle Boldklub åra 1980-84, og var i 1981 med å vinne cupfinalen 2-1 over BK Frem og verte seriemeister i 1984. Vinteren 1985 fekk han kontrakt med Manchester United, der han fekk heller lite speletid. Frå 1987 til -91 var han aktiv i franske AS Saint-Étienne, medan han i 1991/92-sesongen spelte for konkurrenten AS Monaco. Etter to sesongar i italienske Pescara  vende han i 1994 heim til Vejle BK. Han avslutta si tid som aktiv med spel på Aarhus GF (AGF) i 1996/97-sesongen.

### Landslagspel
Sivebæk debuterte på landslaget i mai 1982, og spelte i tre av Danmark fire kampar i fotball-EM 1984. Han skåra sitt einaste landslagsmål då Irland vart slått 4-1 i ein VM-kvalifiseringskamp i november 1985. Både under VM i fotball 1986 i Mexico og EM i fotball 1988 deltok han i fleire av dei danske kampane. Høgdepunktet kom då Danmark overraska ved å vinne europameisterskapen i Sverige i 1992, etter 2-0 over Tyskland i finalen. Han bidrog då i alle seks kampane, i sjølve finalen vart han skadd midtvegs i andre omgang og bytta ut. Seint om hausten 1992 vart han bytta ut då danskane gjesta Nord-Irland, i det som vart hans 87. og siste landskamp. 

### Merittar
*Europameister: 1992 med Danmark
*Dansk seriemeister: 1984 med Vejle BK
*Dansk cupmeister: 1981 med Vejle BK

## Kjelder

**Denne artikkelen bygger på «[[:en:John Sivebæk|John Sivebæk]]» frå ,  den 1. mai 2017.*
Kim Vilfort

**Kim Vilfort** () er ein dansk tidlegare fotballspelar frå Valby, som skåra det andre målet då Danmark vann EM-finalen 1992 med 2-0 mot Tyskland. Frå 1987 til -98 var han med å vinne ti meistertitlar med Brøndby, sju i serien og tre i cupen. Midtbanespelaren spelte 77 landskampar i tida 1983-96 og skåra 14 mål.

### Klubbspel
Vilfort spelte på Skovlunde IF til han sommaren 1981 melde seg inn i Boldklubben Frem og fekk sin debut i nasjonal toppfotball. Sesongen 1985/86 var han aktiv på franske Lille OSC, men treivst ikkje med den defensive spelestilen til trenaren. I juli 1986 fekk han kontrakt med Brøndby IF i København, og dei neste tolv åra var han som offensiv midtbanespelar ein sentral aktør på bana og i laget. Han vart elles kåra til årets fotballspelar 1991 i Danmark, jamsides Peter Nielsen.

### Landslagsspel
Vilfort debuterte for Danmark 5. oktober 1983, men det var fyrst frå 1987 han var jamt å sjå i landslagsdrakt. Han deltok i to av kampane då Danmark rauk ut or EM i fotball 1988 etter innleiingsrundane. Fire år seinare spelte han fire av kampane då Danmark vann europameisterskapen, mellom anna både semifinalen mot Nederland og finalen mot Tyskland. I EM-finalen i Göteborg fastsette han sluttresultatet til 2-0 med ei skåring i det 78. minutt. Under fotball-EM 1996 i England deltok han i sine to siste landskampar, i den 77. og siste i Sheffield vart han bytta ut. Han stod då med 14 landslagsmål.

### Merittar
*Europameister: 1992 med Danmark
*Dansk seriemeister: 1987, 1988, 1990, 1991, 1996, 1997 og 1998 med Brøndby IF 
*Dansk cupmeister: 1989. 1994 og 1998 med Brøndby IF

## Kjelder

**Denne artikkelen bygger på «[[:de:Kim Vilfort|Kim Vilfort]]» frå ,  den 1. mai 2017.*
1. stridsvognbrigade

**1. stridsvognbrigade** (russisk 1-я Уральско-Львовская танковая бригада, full nemning 1. Ural-Lvov stridsvognbrigade) er ein stridsvognbrigade underlagt 20. kombinerte armé i Vestre militærdistrikt i Russland. Han er forlagt i staden Bogutsjar.

## Historie

Brigaden var tidlegare 10. garde stridsvogndivisjon og våpen- og materiellbase med neminga 262. våpen- og materiellbase på same staden.

## Referansar


## Kjelder
*https://lenta.ru/news/2015/09/14/tank/
3. motoriserte infanteridivisjon

**3. motoriserte infanteridivisjon** (russisk 3-я мотострелковая Висленская Краснознамённая, орденов Суворова и Кутузова дивизия), full nemning 3. Vislensk Raude Fane med Suvorov og Kutuzov sin orden, er ein divisjon underlagt 20. kombinerte armé i Vestre militærdistrikt i Russland. Han er forlagt til Bogutsjar.

## Samansetjing

* Divisjonsstab i Valujki     (russisk: штаб дивизии (в/ч 54046))
* 237. stridsvognregiment i Soloti     (russisk: гвардейский танковый полк (в/ч 91726, Солоти))
* 252. motorisert infanteriregiment i Bogutsjar    (russisk: гвардейский мотострелковый полк (в/ч 91711, Богучар))
* 752. motorisert infanteriregiment i Valujki og Soloti  (russisk: мотострелковый полк (в/ч 34670, Валуйки и Солоти))
* 99. sjølvdreve artilleriregiment i Bogutsjar      (russisk:  самоходно-артиллерийский полк (в/ч 91727, Богучар))
* 1143. luftvernregiment i Belgorod oblast   (russisk:зенитно-ракетный полк (Белгородская область) )
* 84. etterretningsbataljon i Valujki    (russisk:отдельный разведывательный батальон (в/ч 22263, Валуйки))
* 159, panservernbataljon  i Bogutsjar  (russisk:отдельный противотанковый артиллерийский дивизион)
* 692. sambandsbataljon i Valujki    (russisk:  отдельный батальон связи (в/ч 22463, Валуйки))
* 337. ingeniørbataljon i   Bogutsjar   (russisk:  отдельный инженерно-саперный батальон (в/ч 91717, Богучар))
* 911. forsyningsbataljon i  Bogutsjar   (russisk:  отдельный батальон материального обеспечения (в/ч 54366, Богучар))
* 231. sanitetsbataljon i Bogutsjar       (russisk:   отдельный медицинский батальон (в/ч 83833, Богучар))
* eit dronekompani         (russisk:отдельная рота беспилотных летательных аппаратов)
* eit elektronisk krigføringskompani i Valujki   (russisk: отдельная рота радиоэлектронной борьбы (Валуйки))
* eit ABC-verkkompani     (russisk: отдельная рота радиохимической и биологической защиты)

## Referansar
144. motoriserte infanteridivisjon

**144. motoriserte infanteridivisjon** (russisk: 144-я мотострелковая Виленская Краснознамённая, орденов Суворова, Кутузова и Александра Невского дивизия (fork. **144 мсд**), full nemning  144. Vilensk Raude Fane med Suvorov og Kutuzov orden motoriserte infanteridivisjon, er ein divisjon under 20. kombinerte armé i Vestre militærdistrikt i Russland. Han er forlagt med hovudkvarter i Jeljnja i Smolensk oblast.

## Historie
144. divisjon vart atter oppsett på slutten av 2016 på basis av mellom anna to brigadar:
*23. motoriserte infanteribrigade med hovudkvarter i Valujki i Belgorod oblast‎
*28. motoriserte infanteribrigade med hovudkvarter i Klintsy i Brjansk oblast

## Referansar
Vortemjølkfamilien

**Vortemjølkfamilien** (Euphorbiaceae) er ein plantefamilie i ordenen Malpighiales. Familien omfattar rundt 5000 artar fordelt på 300 planteslekter. 
Namnet kjem av at ein tidlegare trudde at den kvite safta til plantar i vortemjølkslekta *[[Euphorbia]]* tidlegare blei rekna som vortefjerningsmiddel.

Kjende potteplantar som julestjerne, kristpalme (castor) og kroton høyrer til i vortemjølkfamilien.

## Kjelder


**Denne artikkelen bygger på «[[:no:Vortemelkfamilien|Vortemelkfamilien]]» frå ,  den 1. mai 2017.*
Mulino i Nizjegorod oblast

**Mulino** (russisk skrift Му́лино) er eit landleg område i Volodarsky-distriktet i Nizjegorod oblast i Russland. Folkesetnaden er 13&nbsp;008 (folketeljinga 2010, 11&nbsp;711 i 2002). Telefonkode: +7 83136. Postnummer: 606083.

## Militært øvingsområde
Ei lokal avis skildrar Mulino som "omgjeve av militære einingar". Eit viktig anlegg i området er Mulino øvingsomåde for russiske landstyrkar, som i september og desember 2007 var gjenstand for felles amerikansk-russiske militære øvingar, ein del av serien med kodenamn "Torgau" (etter byen i Tyskland som vert rekna som del av den felles militære historia i båe land). Felles øvingar i Mulino var opphavleg planlagt for 2006 ("Torgau-2006"), men vart avlyst, moglegvis på grunn av protestar frå enkelte lokale grupper mot at utanlandske militære troppar var til stades på russisk jord.

Mellom militære einingar oppført av Kommersant-Vlast i 2002 på Mulino var 34. artilleridivisjon, 99. sjølvdrevne artilleriregiment (3. MID), 211. artilleri-øvingsbrigade, 245. motoriserte infanteriregiment (3 MID), 752. motoriserte infanteriregiment,  237. og 100. stridsvognregimenter (3. MID), ei anna eining, og ein straffebataljon. Hovudkvarter for 3. motoriserte infanteridivisjon (3. MID) var i nærleiken av Nizjnij Novgorod.
Det er òg ein straffebataljon på staden.
Fleire militære reorganiseringer har no (2016) skjedd. 
 

I 2014 vart eit nytt øvingssenter sett opp i Mulino -  i samsvar med ei avtale inngått med Rheinmetall i Tyskland - verd €100-millionar. Det er eit øvingsområde på brigade-storleik for simulering av kampsituasjonar og øving av trefftryggleik med militære våpen. På grunn av Ukraina-krisa i 2014 og Russland si deltaking i konflikten i Ukraina og sanksjonar pålagd av EU mot Russland, måtte Rheinmetall avlysa denne avtala med det russiske Forsvaret.

## Referansar


### Kjelder
* Государственно-правовой департамент Нижегородской области. Приказ №3-од от 27 января 2016 г. "Об утверждении реестра административно-территориальных образований, городских и сельских населённых пунктов Нижегородской области". Опубликован: "Нижегородская правда", №27(26048) (начало) и №30 (26051) (окончание), 19 и 26 марта 2016 г.Mal:RussiaAdmMunRef
Rosjtsjinskij i Samara oblast

**Rosjtsjinskij** (russisk skrift Ро́щинский) er ein byliknande busetnad i Volzhsky-distriktet i Samara oblast i Russland. Folkesetnaden er 11&nbsp;920 (folketeljing 2010, 12&nbsp;878 i 2002).

## Historie
Rosjtsjinskij starta som ein liten landsby i 1932. Den første militære garnisonen var etablert her i 1933; og fleire vart organisert gjennom 1960-talet og 1970–talet. Det viktigaste føremålet med desse garnisonane var å øva troppar før ein sende dei til Aust-Tyskland. Etter gjenforeininga av Tyskland i 1990 vart 100 000 sovjetiske soldatar flytta tilbake til Russland, og Rosjtsjinskij vart eitt av måla for tilbakevende soldatar, inkludert 3. spetsnazbrigade og 589. motoriserte infanteriregiment (seinare 15. motoriserte infanteribrigade).

Dei militære garnisonarane vart innlemma som ein garnisonsby med namnet Rosjtsjinskij den 29. juni 1999. Namnet var offisielt godkjent av den føderale regjeringa den 5.  juni  2000.
## Kjelder

**Denne artikkelen bygger på «[[:nb:Rosjtsjinsky (Samara oblast)|Rosjtsjinsky (Samara oblast)]]» frå ,  den 1. mai 2017.*
30. motoriserte infanteribrigade

**30. motoriserte infanteribrigade** (russisk: 30-я отдельная мотострелковая бригада) er ei brigade som nyst (2016) er sett opp i Rosjtsjinskij i Samara oblast som del av 2. kombinerte armé.

## Referansar
15. motoriserte infanteribrigade

**15. motoriserte infanteribrigade** (fullt namn på russisk 15-я отдельная гвардейская мотострелковая Берлинская Краснознаменная ордена Кутузова бригада, '15. sjølvstendige Garde Berlin Raude Fane med Kutuzov sin orden motoriserte infanteribrigade') høyrer til dei fredsbevarande styrkane i Russland, men er òg ein del av 2. kombinerte armé og er forlagt i Rosjtsjinskij i Samara oblast.

### Våpen
* 41 T-72BМ
* 130 BTR-70/BTR-80
* 33 MT-LB
* 18 2B14 Podnos
* 18 2B9 Vasiljok 
* 4 BRDM-2,
* 12 9А33BМ2
* 6 SA-13
* 6 2S6 Тungusjka

## Referansar
Dirty rice

**Dirty rice** er ein tradisjonell risrett frå Sørstatane i USA. Han blir kalla dirty ('skitten') på grunn av den litt skitne fargen gjeven av innvolane og krydderet ein har oppi. Eit anna namn på retten er *rice dressing*. 

Ein lager typisk dirty rice med kvit ris, kyllingkjøt som krås, lever og andre innvolar. Ein kan også bruka kjøtdeig frå svin eller storfe, særleg i variantar kalla rice dressing. Andre ingrediensar er grøn paprika, selleri, lauk og krydder som cayenne og svart pepar. Vanleg garnityr er persille og vårlauk.

Dirty rice er særleg knytt til cajunfolk og louisianakreolar. Slike blanda risretter er vanlege i afroamerikansk og karibisk matlaging.

## Kjelder

## Bakgrunnsstoff
Akutaq

**Akutaq** (alaskayupik, yugtunskrift ᐊᑯᑕᖅ) er ein matrett frå vestre Alaska og nordlege Canada. Ordet tyder 'noko blanda'. Tradisjonelt blei retten laga av piska feitt som ein blanda med bær, grøne blad eller kokt, most fisk. 

Tradisjonelle feitt ein har brukt til å laga akutaq er feitt eller talg frå sel, karibu (rein), fisk eller fugl. I nyare tid har ein også teke i bruk kommersielle feittprodukt som Crisco. Tradisjonelle tilsetjingar er arktiske bær som tranebær, prydbringebær, krekebær, blåbær eller molte eller blad av til dømes syre (*[[Rumex arcticus]]*). Andre moglege tilsetningar er vatn, snø eller fisk. Nyare ingrediensar er sukker, mjølk, egg, rosiner, innkjøpte bær, hermetisk frukt eller potetstappe.

Den tradisjonelle retten er svært næringsrik ettersom ein blandar feitt med høgt A- og D-vitamininnhald med ingrediensar som inneheld mykje C- og E-vitaminar.

Akutaq laga med snø blir kalla snø-akutaq (*snow akutaq*). På engelsk er retten også kjend som *Alaskan ice cream, Eskimo ice cream, Indian ice cream* og *Native ice cream*.


Akutaq.jpg|Akutaq laga med bringebær, blåbær og vegetabilsk feitt. 
Tumnaq.JPG|*Tumnaq*, ein trebolle brukt til å laga akutaq.


## Sjå òg
* Tolkusha
* Pemmican

## Kjelder




**Denne artikkelen bygger på «[[:en:Akutaq|Akutaq]]» frå ,  den 1. mai 2017.*
21. motoriserte infanteribrigade

**21. motoriserte infanteribrigade** (russisk 21-я отдельная гвардейская мотострелковая Омско-Новобугская Краснознамённая, ордена Богдана Хмельницкого бригада), full nemning 21. sjølvstendige Garde Omsk-Novoburgsk Raude Fane med Bogdan Khmeljnitskovo orden motoriserte infanteribrigade. er ein russisk brigade forlagt i Totskoje som  ein del av 2. kombinerte armé. Han blei skipa 1. juni 2009 etter den russiske militærreforma i 2007.

## Referansar
Tamsweg

**Tamsweg** er ein by og ein kommune i Forbundslandet Salzburg i Austerrike. Kommunen har ei flatevidd på 17,4 km² og i kring 5&nbsp;700 ibuarar. Byen Tamsweg, 1022 meter over havet, er administrasjonssete for Distriktet Tamsweg.

Omframt marknadsbyen Tamsweg ligg også landsbyane/grendene Haiden, Keusching, Lasaberg, Mörtelsdorf, Sauerfeld, Seetal og Wölting i kommunen.

Skirennaren Ingrid Stöckl er frå Tamsweg.

## Kjelder


**Denne artikkelen bygger på «[[:de:Tamsweg|Tamsweg]]» frå ,  den 1. mai 2017.*  


## Bakgrunnsstoff

*
Distriktet Tamsweg

**Distriktet Tamsweg** er eit administrativt distrikt (Bezirk) i forbundslandet Salzburg som samsvarar med landskapet Lungau. Distriktet dekker ei flatevidd på 1004 km² og har om lag 20&nbsp;500 ibuarar (2016). Marknadsbyen Tamsweg er administrasjonssenter for distriktet.

## Kommuneskipnaden
Distriktet består av 15 kommunar; tre av desse er bykommunar (*Marktgemeinde*). Folketalet i dei tre bykommunane varierer frå 1&nbsp;700 til 5&nbsp;700 i folketal. Den mest folkerike av dei andre kommunane har rundt 2&nbsp;400 ibuarar, lågast folketal i ein kommune er 282 i 2016.
* Göriach
* Lessach
* Mariapfarr
* Mauterndorf
* Muhr
* Ramingstein
* St. Andrä im Lungau
* St. Margarethen im Lungau
* St. Michael im Lungau
* Tamsweg
* Thomatal
* Tweng
* Unternberg
* Weißpriach
* Zederhaus

## Galleri

Murtal im Lungau - Österreich.jpg|Muhrtal vest i distriktet.
Tamsweg view remade.jpg|Administrasjonsbyen Tamsweg ligg lengst aust i Lungau.


## Kjelder

**Denne artikkelen bygger på «[[:en:Bezirk Tamsweg|Bezirk Tamsweg]]» frå ,  den 1. mai 2017.*  

## Bakgrunnsstoff

*
20. motoriserte infanteribrigade

**20. motoriserte infanteribrigade** i det russiske forsvaret var tidlegare (før 2009) 20. motoriserte infanteridivisjon og er forlagt i Volgograd som del av 8. kombinerte armé.

## Referansar
27. motoriserte infanteribrigade

**27. motoriserte infanteribrigade** (russisk 27-я отдельная гвардейская мотострелковая Севастопольская Краснознамённая бригада), full nemning 27. sjølvstendige Garde Sevastopol Raude Fane motoriserte infanteribrigade, er ein brigade i den russiske hæren. Han høyrer til Vestre militærdistrikt og er forlagt til Mosrentgen i Moskva oblast.

## Referansar
46. sjølvstendige kystforsvarsmissilbataljon

**46. sjølvstendige kystforsvarsmissilbataljon** er ein del av kystforsvaret i Den kaspiske flotiljen i den russiske marinen. Han er forlagt til Kaspijsk, og har missilkomplekset Bal missilkompleks.

## Kjelder

*46-й отдельный береговой ракетный дивизион

*По данным на 2013 год, численность личного состава около 200 человек. В состав дивизиона входят:[2]
2 батареи берегового ракетного комплекса «Бал» (4 самоходные пусковые установки, 32 противокорабельных ракеты Х-35 в залпе)
до 20 машин обеспечения

]]
Hans Andersson Systaddal

**Hans Andersson Systaddal** () var ein norsk bonde, skreddar og visediktar. Han var frå Hyllestad kommune og frå 1894 var han busett i Fjaler kommune. Systaddal var kjend som songar og kjøgemeister. I 1911 gav han ut boka *Bryllups- og selskapssange*.

## Bibliografi
### Bøker
*
### I tidsskrift - eit utval
* Lokalhistoriske artiklar Sogn og Fjordane

## Kjelder
* Om Hans Andersson Systaddal i Fylkesleksikon Sogn og Fjordane]

## Bakgrunnsstoff
* Om Hans Andersson Systaddal i Lokalhistoriske artiklar Sogn og Fjordane
Køge

**Køge** er ein by i Køge kommune på Aust-Sjælland. Han har  innbyggjarar (2013). Køge fekk kjøpstadsrettar i 1288, og er rik på gamle bindingsverksbygningar. I dag ligg fleire store verksemder i Køge. Byen ligg 39 km frå København og 24 km frå Roskilde. 

## Historie
Køge er kjend for slaget ved Køge bukt i 1677. Den danske kommandanten Niels Juel med 38 skip og 6&nbsp;992 mann sigra over den svenske flåten med 48 skip og 8&nbsp;636 mann. Svenskane tapte over 3&nbsp;000 soldater og 8 skip. Sigeren er rekna som  den største Danmark-Noreg hadde til sjøs. 

Rådhuset i Køge er frå rundt 1550, og gamlebyen har elles fleire gamle bygningar frå tida 1550 til 1660. Dette var ei tid då borgarane her slo seg opp på eit rikt sildefiske i Øresund. Byen blei teken av svenske soldatar fleire gonger under Svenskekrigane. Karl X Gustav forskansa byen, men då han trekte seg ut i 1660, var Køge utpint økonomisk. Krigane mot England tidleg på 1800-talet var heller inga lukke for byen. I 1807 stod slaget ved Køge, der ein dansk milits blei slått av britiske styrkar. I 1816 slutta Køge å vera garnisonsby.

## Moderne tider
Utover på 1800-talet blei det skipa fleire fabrikkar her. I 1870 kom det jernbane til byen då jernbanen Lille Syd blei etablert. Ni år seinare kom også Østbanen til Køge. I dag har byen ferje til Rønne på Bornholm. Både E20 og E47/E55 går forbi byen.

## Kjelder

**Denne artikkelen bygger på «[[:nb:Køge|Køge]]» frå ,  den 2. mai 2017.*  

## Bakgrunnsstoff